विस्तारात एकूण 36 मंत्र्यांनी शपथ घेतली. त्यामुळे एकूण मंत्र्यांची संख्या आता 42 झाली आहे. विधानभवनात झालेल्या या कार्यक्रमाची काही महत्त्वाच्या वैशिष्ट्यांवर नजर टाकू या. 

1. शिवसेनेने ज्येष्ठ नेत्यांना डावललं

आजच्या विस्तारात शिवसेनेच्या अनेक मंत्र्यांना डच्चू देण्यात आला आहे. मागच्या सरकारमध्ये असलेल्या रामदास कदम, दिवाकर रावते, यासारख्या अनेक नेत्यांना यावेळी मंत्रिमंडळात स्थान देण्यात आलेलं नाही. एकनाथ शिंदे, सुभाष देसाई यांच्यासारखी ज्येष्ठ यावेळी मंत्रिमंडळात असली तरी अनेकांची संधी यावेळी हुकली आहे. शिवसेनेनं या विस्ताराच्या निमित्तानं पक्षातील भाकरी फिरवण्याचा बऱ्यापैकी प्रयत्न केला आहे.

दिवाकर रावते, रामदास कदम, दीपक सावंत, दीपक केसरकर या ज्येष्ठानं यावेळी शिवसेनेनं संधी दिलेली नाही. तर दुसरीकडे राजेंद्र पाटील यड्रावकर, शंभूराज देसाई, संदिपान भुमरे या नव्या चेहऱ्यांना संधी दिली आहे. काँग्रेसमधून आलेल्या अब्दुल सत्तारांनाही सेनेनं संधी दिलीय. शिवसेनेनं ज्यांना डावलले आहे ते रावते, कदम, सावंत हे ज्येष्ठ नेते विधान परिषदेवर निवडून आलेले होते तसेच ते मुंबई-कोकण पट्ट्यातील होते.... आणखी 4000 वर्णांसाठी लेख सुरू ठेवा:
ज्यांना आता संधी दिली आहे, त्यामध्ये बहुतेक नेते मुंबईबाहेरचे आहेत तसेच ते विधानसभेवर निवडून आलेले आहेत. शिवसेनेनं मंत्रिपद देत असताना पश्चिम महाराष्ट्र आणि उत्तर महाराष्ट्रात पक्षाचा विस्तार करण्याचा हेतू ठेवलेला दिसत आहे. तर लोकसभा निवडणुकीत पराभव पत्करावा लागलेल्या औरंगाबादमध्ये पक्ष अधिक बळकट करण्याचा विचार केलेला दिसत आहे.

2. शिवसेनेच्या कोट्यातून दोन अपक्षांना मंत्रिपदं, तरी काही अपक्ष नाराज 

शिवसेनेच्या कोट्यातून बच्चू कडू आणि शंकरराव गडाख यांना संधी देण्यात आली असली तरी शेतकरी संघटनेचे नेते राजू शेट्टी मात्र नाराज झाले आहेत.

घटकपक्षांना शपथविधी निमंत्रण नाही याची भविष्यात किंमत चुकवावी लागेल असं वक्तव्य स्वाभिमानी शेतकरी संघटनेचे अध्यक्ष राजू शेट्टींनी केलं आहे.

3. मंत्रिमंडळात शिवसेनेची एकही महिला मंत्री नाही

शिवसेनेकडून एकही महिला नसणं हे आजच्या विस्ताराचं आणखी एक वैशिष्ट्य आहे. काँग्रेसकडून वर्षा गायकवाड, यशोमती ठाकूर यांचा समावेश आहे तर राष्ट्रवादी काँग्रेसकडून आदिती तटकरे यांचं नाव समाविष्ट करण्यात आलं आहे.

मात्र शिवसेनेकडून एकही महिला नाही. विधान परिषदेच्या उपसभापती असलेल्या नीलम गोऱ्हेंना संधी मिळालेली नाही. तसेच विधानसभेवर निवडून आलेल्या दोन महिला आमदारांचाही विचार झालेला  नाही. 

4. घराणेशाहीचा प्रत्यय

आजच्या विस्तारात अनेक मोठ्या नेत्यांच्या मुलांना संधी देण्यात आली आहे. त्यात सगळ्यांत जास्त चर्चा आदित्य ठाकरेंच्या नावाची झाली. ठाकरे घराण्यातील पहिलाच मंत्री आणि मुख्यमंत्री होण्याची ही पहिलीच वेळ आहे.  निवडणुकीच्या काळात आदित्य ठाकरे निवडणूक लढवणार की नाही पासून आज त्यांनी घेतलेली मंत्रिपदाची शपथ हा प्रवास रंजक आहे. 

पुढच्या काळात आदित्य ठाकरे हे आवाहन कसं पेलतात हे पाहणं महत्त्वाचं आहे. आदित्य ठाकरेंबरोबर सुनील तटकरे यांची कन्या आदिती तटकरे, पतंगराव कदम यांचे सुपूत्र विश्वजीत कदम, जयंत पाटील यांचा भाचे प्राजक्त तानपुरे, विलासराव देशमुख यांचा मुलगा अमित देशमुख यांना संधी देण्यात आली आहे. यातील बहुसंख्य मंडळी तरुण आहेत.  

5. अजित पवारांचे समर्थक मोठ्या प्रमाणात

 महिनाभरापूर्वी उपमुख्यमंत्रिपदाची शपथ घेणाऱ्या अजित पवारांनी पुन्हा एकदा उपमुख्यमंत्रिपदाची शपथ घेतली आहे. 

त्याबरोबरच दत्तात्रय भरणे, संजय बनसोडे, राजेश टोपे या आपल्या समर्थकांना मंत्रिपद मिळवून देण्यातही अजित पवार...